stanford-oval/wikipedia huggingface dataset:
חטיבת הצנחנים במלחמת חרבות ברזל
התמרון הקרקעי ברצועת עזה > הקרבות בח'אן יונס > 2024

ב-6 בינואר חשפו כוחות הסיירת מחסן אמל"ח עם עשרות כלי נשק וציוד לחימה והשמידו אותו יחד עם יהל"ם. ב-21 בינואר פתחו כוחות החטיבה תחת אוגדה 98 לצד חטיבות הקומנדו, חטיבה 7 וגבעתי במתקפה נרחבת על מערב ח'אן יונס. הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים. במהלך הקרבות, נהרגו שלושה קצינים מגדוד 202 של החטיבה לאחר שנפגעו מירי RPG על מבנה שבו שהה כוח: הסמג"ד רס"ן דוד נתי אלפסי, רס"ן איליי לוי, מפקד פלוגה בגדוד, וסרן אייל טויטו, מפקד מחלקה בגדוד.
ב-25 בינואר פעלו כוחות החטיבה בשכונת אל עמל בח'אן יונס. הלוחמים נתקלו במחבלים וחיסלו אותם מטווח קרוב, פשטו על תשתיות טרור, איתרו והשמידו אמצעי לחימה, מרגמות ורקטות. במהלך פשיטה של כוחות החטיבה על אתרים צבאיים של חמאס, איתרו הלוחמים עשרות כלי נשק מסוג קלאצ'ניקוב, רימוני רסס, מטעני הטלה מרחפן ופצצות מרגמה. הכוחות נתקלו בשלושה מחבלים במבנה שירו לעבר הכוח. הלוחמים השיבו בירי מדויק לעבר המחבלים, שניים מהם חוסלו והשלישי נפגע וברח אל תוך מבנה. הלוחמים העלו רחפן כדי לסרוק את המבנה אליו ברח המחבל, זיהו אותו פותח בירי לעבר הרחפן וחיסלו אותו. בנוסף, צוותי הצלפים של החטיבה חיסלו באמצעות ירי מדויק עשרות מחבלים חמושים שהיוו איום על הכוחות, לצד שימוש באמצעי תצפית וסגירות מעגלים עם כוחות שריון, הנדסה ואוויר.
ב-3 בפברואר לוחמי צוות קרב של החטיבה פשטו על מבנה בן מספר קומות ששימש את מפקד חטיבת חאן יונס לניהול לחימה ואיתרו בו אמצעי לחימה רבים וביניהם קלאצ'ניקוב, מחסניות, ציוד צבאי, ואמצעים טכנולוגיים. בפשיטות נוספות של הכוחות אותר מצבור של רקטות RPG בתוך בתי מחבלים.
ב-4 בפברואר לוחמי החטיבה העמיקו את הפעילות בשכונת אל-עמל שבמערב חאן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור. עוד אותרו מסמכים מודיעיניים של ארגון הטרור. בנוסף, הלוחמים איתרו בשכונה אמצעי לחימה רבים, עשרות תשתיות טרור של החמאס, פירים תת-קרקעיים, עמדות תצפית ומפעלים לייצור אמצעי לחימה שונים.
ב-15 בפברואר פשטו כוחות החטיבה בפשיטה על בית חולים נאסר בח'אן יונס, במהלך חילופי אש מול מחבלי חמאס נהרגו סמ"ר רותם סהר הדר, לוחם סיירת צנחנים וסמ"ר נעם חבה, לוחם גדוד 202. בקרב זה נפצעו עוד 9 לוחמים של הסיירת כאשר 3 מהם באורח קשה.
ב-18 בפברואר במהלך קרבות חילופי אש מול מחבלים בח'אן יונס נהרג סמ"ר סימון שלומוב, לוחם גדוד צפע 202.
ב-20 בפברואר בבוקר הותר לפרסום הבוקר כי סמ"ר מעוז מורל, לוחם סיירת צנחנים, נפטר שבוע לאחר שנפצע אנושות בקרב ברצועת עזה.
התמרון הקרקעי ברצועת עזה > קרב ח'אן יונס השני

ב-10 באוגוסט שבה חטיבת הצנחנים (במסגרת אוגדה 98) לפעול באזור ח'אן יונס שבדרום הרצועה לאחר קבלת מידע מודיעיני על המצאות תשתיות טרור נוספות, מעל ומתחת לקרקע.
ב-11 באוגוסט במהלך פעילות של כוח לוחמים של גדוד 101 בשכונת הקרארות במרחב ח'אן יונס, מספר לוחמים נכנסו למבנה, צלף של חמאס זיהה אותם והחל לירות לעברם שכתוצאה מכך פגע בלוחם הגדוד סמל עומר גינזבורג שנהרג במקום מפגיעת ירי צלף של חמאס. באותה התקרית נפצעו באורח קל שני לוחמים נוספים של הגדוד.
ב-19 באוגוסט, במהלך פעילות של סיירת הצנחנים במרחב ח'אן יונס, נהרג סגן שחר בן נון מפגיעת פצצה שהטיל מטוס קרב של חיל האוויר על בניין בו שהה כוח הצנחנים. באותה תקרית נפצעו מספר לוחמים נוספים בדרגות שונות.
התמרון הקרקעי ברצועת עזה > קרב שג'אעיה השני

ב-27 ביוני 2024 כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב.
ב-29 ביוני במהלך קרב עם מחבלי חמאס ולאחר שנפגע מירי מטווח קצר נהרג סמל יאיר אביטן, לוחם בגדוד 890 של החטיבה.
ב-4 ביולי כוח לוחמים של גדוד 101 נכנס לתוך מבנה על מנת לטהרו, במהלך הכניסה לבית נתקל הכוח במחבלים וכתוצאה מכךנהרג סמ"ר אייל מימרן, לוחם בגדוד 101 של החטיבה.
התמרון הקרקעי ברצועת עזה > הקרבות במחנות המרכז

במהלך חודש אוגוסט החלו כוחות החטיבה לפעול בגזרת מחנות המרכז, דיר אל בלח ונוסיראת.
ב-25 באוגוסט ערך כוח לוחמים של גדוד 202 פשיטה בפאתי דיר אל בלח. כוח לוחמים נכנס למבנה ובתוך המבנה הופעל עליהם מטען חבלה. כתוצאה מפיצוץ המטען נהרג סמ"ר עמית צדיקוב, לוחם גדוד 202.
התמרון הקרקעי בלבנון

בליל ה-30 בספטמבר 2024, פתחה חטיבת הצנחנים כחלק מאוגדה 98, במבצע תמרון קרקעי ממוקד במרחב דרום לבנון נגד יעדי ותשתיות טרור של חזבאללה, במספר כפרים סמוכים לגבול, מהם נשקף איום מיידי וממשי ליישובים ישראלים בגבול הצפון.
ב-3 באוקטובר כוחות צק״ח הצנחנים לחמו במחבלים בקרבות מטווחים קרובים. לוחמי הצנחנים פשטו על מספר כפרים לפי מודיעין מדויק שהצביע על מתחמים צבאיים ובתים שהפכו למוצבים. בנוסף לוחמי צנחנים אמצעי לחימה רבים.
במהלך הלחימה נהרג בחילופי אש מול מחבלים סרן בן ציון פלח קצין לוחם בגדוד 202 של החטיבה.
אבדות

מיום טבח שבעה באוקטובר ותחילתו של התמרון הקרקעי ברצועת עזה במלחמת חרבות ברזל איבדה החטיבה כ-46 מלוחמיה (נכון ל-3 באוקטובר 2024).
| אבדות | גדוד 890 | גדוד 202 | גדוד 101 | סיירת צנחנים | גדוד הבא"ח | מפח"ט/מפג"ד | סה"כ |
| --- | --- | --- | --- | --- | --- | --- | --- |
| טבח שבעה באוקטובר | 3 | 3 | 6 | 1 | 4 | ---- | 17 לוחמים |
| התמרון הקרקעי ברצועת עזה | 3 | 14 | 6 | 5 | ------ | 1 | 28 לוחמים |
| התמרון הקרקעי בלבנון | 0 | 1 | 0 | 0 | 0 | 0 | 1 לוחם |
אבראהים קוסייעה

| --- | --- |
אין תמונה חופשית
 לידה:  7 בדצמבר 1991 עזה, השטחים הכבושים 
 פטירה:  14 בנובמבר 2023 (בגיל 31) מחנה הפליטים ג'באליה, רצועת עזה, הרשות הפלסטינית
 מידע כללי
 מדינה:  הרשות הפלסטינית
 השכלה:  אוניברסיטת אל-אקצא 
 גובה:  1.87 מטר
 ספורט
 ענף ספורט:  כדורעף 
 
אבראהים קוסייעה (בערבית: إبراهيم قصيعة, בתעתיק מדויק: אבראהים קציעה;‏ 7 בדצמבר 1991 – 14 בנובמבר 2023) היה שחקן כדורעף פלסטיני. שיחק במועדון הכדורעף הפלסטיני א-סדאקה (ער') ובנבחרת פלסטין בכדורעף.
קריירה ספורטיבית

במשחקי אסיה שנערכו בנינגבו, הרפובליקה העממית של סין בספטמבר 2023 סיים במקום 17 בכדורעף חופים.(אנ')
מותו

ב-14 בנובמבר 2023, במהלך מלחמת חרבות ברזל, נהרג קוסייעה בתקיפה אווירית ישראלית על מחנה הפליטים ג'באליה יחד עם חברו לקבוצה ולנבחרת חסן זועייתר.
הערות שוליים

↑  Israeli airstrike in Gaza kills 2 volleyball players from Palestinian national team באתר Arab News, ‏ 14 בנובמבר 2023 (באנגלית)
↑  Israeli bombings kill two Palestinian volleyball stars באתר alquds, ‏ 14 בנובמבר 2023 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אבראהים קוסייעה".
ג'מילה עבדאללה טאהא א-שנטי

ג'מילה עבדאללה טאהא א-שנטי (בערבית: جميلة عبد الله طه الشنطي, ג'מלה עבד-אללה טה אלשנטי; 15 במרץ 1957 – 19 באוקטובר 2023) הייתה חברה בלשכה המדינית של ארגון הטרור חמאס וחברת הפרלמנט הפלסטיני. ב-19 באוקטובר 2023 נהרגה בסיכול ממוקד על ידי צה"ל במהלך מלחמת חרבות ברזל. נחשבה לאישה החזקה בארגון הטרור.
ביוגרפיה

א-שנטי נולדה במחנה הפליטים ג'באליה.
ג'מילה א-שאנטי הייתה חברה בחמאס והייתה מייסדת ארגון הנשים של חמאס. היא הייתה האישה הבכירה ביותר בקבוצת הנשים שנבחרו מטעם חמאס ב-2006.
במרץ 2021 פורסם כי היא נבחרה לחברה בלשכה המדינית של חמאס, ובכך הייתה לאישה הראשונה שכיהנה כחברה בלשכה המדינית.
ב-19 באוקטובר 2023 נהרגה בסיכול ממוקד על ידי חיל האוויר הישראלי במהלך מלחמת חרבות ברזל.
חיים אישיים

א-שנטי הייתה אלמנתו של עבד אל-עזיז א-רנתיסי, ממייסדי חמאס, שנהרג בשנת 2004, תקופת האינתיפאדה השנייה, מטיל שירה צה"ל לעבר המכונית שבה נסע. היא התגוררה בג'באליה. הייתה בעלת תואר דוקטור לשפה האנגלית.
הערות שוליים

↑  "Brief profiles of Hamas leading candidates". Albawaba. 27 בינואר 2006. נבדק ב-19 בספטמבר 2020. {{cite news}}:  (עזרה)
↑  Paola Caridi (20 במרץ 2012). Hamas: From Resistance to Government. Seven Stories Press. p. 88. ISBN 978-1-60980-083-3. {{cite book}}:  (עזרה)
↑  מעריב אונליין, ‏דיווח: ג'מילה א-שנטי תכהן בלשכה המדינית ברצועת עזה, באתר מעריב אונליין, 14 במרץ 2021
↑  שחר קליימן, לראשונה: אישה בהנהגת חמאס בעזה, באתר ישראל היום, 14 במרץ 2021
עדנאן אל-ע'ול

| --- | --- |

 לידה:  24 ביולי 1958 שאטי, מדינה פלסטינית 
 נהרג:  21 באוקטובר 2004 (בגיל 46) עזה, מדינה פלסטינית 
 מדינה:  מדינה פלסטינית 
 השתייכות:    חמאס  גדודי עז א-דין אל-קסאם 
 
עדנאן יחיא מחמוד אל-ע'ול (אלרול) (בערבית: عدنان الغول; 24 ביולי 1958 – 21 באוקטובר 2004) היה טרוריסט פלסטיני, מבכירי הזרוע הצבאית של חמאס ברצועת עזה, מומחה להכנת מטעני נפץ, "אבי התעשייה הצבאית הפלסטינית", "אבי הקסאם", ויד ימינו של ראש גדודי עז א-דין אל-קסאם, מוחמד דף. אחראי לרצח עשרות חיילים ואזרחים ישראלים. נהרג על ידי צה"ל בסיכול ממוקד.
ביוגרפיה

עדנאן אל-ע'ול נולד בשנת 1958 במחנה הפליטים שאטי שבצפון רצועת עזה. לאחר סיום לימודיו התיכוניים נסע לספרד כדי ללמוד כימיה, אולם בגלל קשיי התאקלמות חזר לרצועת עזה. בשנת 1980 נסע למצרים, שם אימץ אידאולוגיה אסלאמית קיצונית כשחבר למחתרות האסלאמיות במדינה. אל-ע'ול נטש את לימודיו, שב לרצועת עזה והצטרף לשורות הג'יהאד האסלאמי הפלסטיני. הוא ביצע מספר פעולות חבלה ברצועה, ועד לפרוץ האינתיפאדה הראשונה נמנה בראש רשימת המחבלים המבוקשים.
בסוף שנת 1987, בעקבות הניסיונות ללכדו, נמלט אל-ע'ול דרך הים למצרים. משם עבר לסודאן ולבסוף הגיע לסוריה. בשנים הבאות התאמן ועבר הכשרות לחבלה ברחבי העולם המוסלמי, בין היתר אף באיראן ובאפגניסטן. בראשית שנות ה-90 הצטרף אל-ע'ול לתנועת חמאס, אם כי עדיין שמר על קשרים עם בכירים מארגון הג'יהאד האסלאמי. בקיץ 1994 הסתנן בחזרה לרצועת עזה, דבר שהתאפשר בשל הקמת האוטונומיה הפלסטינית בעזה וביריחו בהתאם להסכמי אוסלו. עם שובו לרצועה הצטרף לשורות גדודי עז א-דין אל-קסאם, הזרוע הצבאית של חמאס, ובמקביל גם לקח חלק בפעילות הטרור של הג'יהאד האסלאמי.
אל תודעת מערכת הביטחון הישראלית הוא הגיע לאחר שהתברר שהוא זה שהכין את מטעני החבלה אשר שימשו את הג'יהאד האסלאמי בשניים מהפיגועים החמורים ביותר של אותה תקופה, הפיגוע בצומת בית ליד בינואר 1995, בו נרצחו 22 חיילים ואזרחים ישראלים, והפיגוע במרץ 1996, חג פורים, בצומת דיזנגוף סנטר בתל אביב, בו נרצחו עשרה אזרחים ישראלים. אל-ע'ול שיתף פעולה עם יחיא עיאש, שהיה גם הוא בעל ידע מקצועי בחומרי חבלה, עד להריגתו בינואר 1996.
באפריל 1996, בעקבות לחץ מדיני, עצרו אותו כביכול מנגנוני הביטחון של הרשות הפלסטינית, אך בפועל הוא נהנה מחופש תנועה כמעט מלא. בשנים 2000–1996 הוא שוחרר ונכלא פעמים אחדות, כאשר למעשה שולב בפעילות במסגרת מנגנון הביטחון המסכל של הרשות הפלסטינית ולא הפסיק לעמוד בקשר עם בכירים בהנהגת חמאס, ולהיות מעורב בפעילות טרור. ב"תאונת עבודה" לקראת סוף שנות התשעים, הוא איבד כמה מאצבעותיו בעקבות פיצוץ מטען נפץ שהרכיב. כבר בשלב זה הוא הסתמן כמבוקש בכיר, בעל ידע מקצועי יוצא דופן בהרכבה ושימוש של אמצעי לחימה.
ביוגרפיה > פעילות במסגרת האינתיפאדה השנייה

בשנת 2000, עם פרוץ האינתיפאדה השנייה, נמנה אל-ע'ול עם שורות האסירים הביטחוניים הרבים אשר הרשות הפלסטינית שחררה מכל מעקב, מאסר, או פיקוח. מיד עם שחרורו הוא הצטרף במלוא המרץ למאבק המזוין נגד ישראל. אם בראשית שנות התשעים היה מזוהה יותר עם הג'יהאד האסלאמי, הרי במהלך האינתיפאדה השנייה הוא העמיד את שירותיו לטובת החמאס, בעל המשאבים וכוח האדם הרבים יותר. הוא נחשב בחמאס למי שמרכז את הידע המקצועי בתחום הייצור וההפעלה של מטעני הצינור, מטעני הצד, מטעני הגחון, נשק נ"ט, נשק נ"מ, תחמושת לנשק קל, ורימוני יד. בשנים הראשונות לאינתיפאדה השנייה הוא היה למעשה הרוח החיה בהסבת מפעלים קטנים למערך נרחב של מעבדות חבלה אשר בהן יוצרו כמויות מסחריות של אמצעי לחימה, בעיקר רימוני יד, תחמושת לנשק קל, ומטענים, אשר הועמדו לשימוש כלל כוחות חמאס ואף נמכרו לפעילים של ארגוני טרור נוספים. בכך הוא ייסד למעשה את המערך המאורגן הראשון של תעשיית החבלה הפלסטינית העצמאית.
ביוגרפיה > הקמת מערך טילי הקסאם

למרות פעילותו הרבה בתחום אמצעי הלחימה, הוא התבלט בקרב הציבור הפלסטיני יותר בזכות היותו אבי הירי תלול-המסלול: פצצות מרגמה, ורקטות קסאם.
תרומתו לפיתוח טילי הקסאם הייתה הן בהיבט האסטרטגי והן בהיבט המעשי: מבחינה אסטרטגית, הוא עודד את הרחבת השימוש בירי תלול מסלול, כנשק שישראל מתקשה למצוא לו מענה; מבחינה טכנית, הוא פיקח על ייצור הדגמים הראשונים של רקטת הקסאם, ועל הגדלת טווח הירי, רמת הדיוק, וכמות חומר הנפץ בטיל. את הידע המקצועי הרב שלו הוא הצליח להעביר לתלמידים רבים נוספים, ויש הרואים בכך את עיקר תרומתו לחמאס. בדיווחים לא מאומתים נטען כי בשנת 2002 הוא יצא במנהרות מגבולות רצועת עזה, ובעודו בחו"ל עבר "השתלמויות", בהן למד ושיפר את יכולותיו בתכנון והרכבת טילי הקסאם.
בנוסף לרקטות קסאם, הוא פיתח גם טילים נגד טנקים מסוגים שונים: אל-באנה, אל-בתאר, ויאסין. חמאס עשה שימוש בטילים אלה בהתקפות נגד יישובי גוש קטיף ונגד חיילי צה"ל.
בנוסף למעורבותו הדומיננטית בייצור אמצעי לחימה, ייחסו לו בצה"ל גם מעורבות בהברחות אמל"ח וחומרי נפץ ממצרים, ובתכנון וביצוע פיגועים נגד כוחות צה"ל ואזרחי ישראל ברצועת עזה ומחוצה לה.
בשל "הישגיו" והיותו אחד מוותיקי המבוקשים על ידי ישראל, הוא נחשב עד להריגתו על ידי צה"ל לסגנו של מוחמד דף, ראש גדודי עז א-דין אל-קסאם, הזרוע הצבאית של החמאס.
ביוגרפיה > ניסיונות להורגו

ישראל ניסתה פעמים אחדות להרוג את אל-ע'ול או ללכוד אותו. ב-22 באוגוסט 2001 הוא הצליח לחמוק מאחד הניסיונות הללו, כאשר מסוק קרב ישראלי שיגר טילים לעבר שיירת רכב בה נסע, יחד עם בכירים אחרים מצמרת הזרוע הצבאית של חמאס והמכונית בה שהה לא נפגעה. עם זאת, אחד הטילים שנורו באותה תקיפה פגע במכונית אחרת, והרג את בנו הבכור, מחבל אף הוא, אשר למעשה איבטח את השיירה של אביו. גם עוזרו האישי של אל-ע'ול, סעד אל-עראביד, נהרג באותה התקפה.
ב-27 ביוני 2003 פשט כוח מהקומנדו הימי, שייטת 13 של צה"ל, על מתחם המגורים של חמולת אל-ע'ול בשכונת אלמורע'קה בדרום העיר עזה, במטרה לתפוס אותו יחד עם עוד כמה מבני משפחתו, שהיו מעורבים אף הם בפעילות טרור. בזמן הפשיטה הוא לא שהה במתחם, וכך חמק ממעצר. מתחם המגורים היה מרושת כולו במערכת של מטעני נפץ, וכוח הפשיטה נקלע בזמן הפעולה לקרב קשה אשר ארך מספר שעות. במהלך הקרב נהרג ארז אשכנזי, לוחם שייטת 13 מקיבוץ רשפים. ארבעה מחבלים פלסטינים נהרגו, ביניהם בן נוסף של אל-ע'ול, וכן בן של אחיו.
ב-6 בספטמבר 2003 במבצע קטיף כלניות ניצל מניסיון נוסף להורגו, כאשר נכח בפגישה עם הנהגת חמאס בבניין שהופצץ בידי חיל האוויר, אך הבכירים ניצלו כיוון ששהו בקומה התחתונה של המבנה.
ב-21 באוקטובר 2004 נהרג אל-ע'ול בסיכול ממוקד כאשר מסוק קרב ישראלי שיגר טילים לעבר הרכב בו נסע יחד עם עימאד עבאס, בכיר נוסף בזרוע הצבאית של חמאס, ושניהם נהרגו.
הערות שוליים

1 2 3 4  גיא אביעד, לקסיקון חמאס, עמ' 233
1 2 3 4  גיא אביעד, לקסיקון חמאס, עמ' 234
סטיב סטריינג'

| --- | --- |

סטיב סטריינג' בשנת 2014
 לידה:  28 במאי 1959 Newbridge, הממלכה המאוחדת 
 פטירה:  12 בפברואר 2015 (בגיל 55) שארם א-שייח', מצרים 
 מוקד פעילות:  הממלכה המאוחדת 
 תקופת הפעילות:  מ-1977 
 מקום לימודים:  Oakdale Comprehensive School 
 סוגה:  גל חדש • סינת'-פופ
 שפה מועדפת:  אנגלית 
 חברת תקליטים:  פולידור רקורדס, EMI 
 פרופיל ב-IMDb
 
סטיבן ג'ון הרינגטון (באנגלית: Stephen John Harrington;‏ 28 במאי 1959 – 12 בפברואר 2015), אשר היה ידוע כסטיב סטריינג' (באנגלית: Steve Strange), היה זמר ולשי. הוא התפרסם כסולן להקת הסינת'-פופ והגל החדש ויסאג', הידועה בעיקר בזכות הסינגל "Fade to Grey", והיה אחת הדמויות המשפיעות ביותר בתנועה הרומנטית החדשה של תחילת שנות השמונים.
ביוגרפיה וקריירה

הרינגטון נולד בניוברידג', קיירפילי, ויילס. סבו עבר עם משפחתו לאלדרשוט, המפשייר, שם שירת אביו בצבא הבריטי כצנחן. המשפחה חזרה לוויילס והתגוררה ברייל, דנביגשייר, בחוף הצפוני. לאחר מכן הוריו התגרשו והוא חזר לניוברידג' בדרום ויילס עם אמו.
מאוחר יותר ב-1978, הרינגטון הצטרף לזמן קצר ללהקת הפאנק והגל החדש The Photons.
זמן קצר לאחר שעזב את The Photons, והחל להשתמש בכינוי סטיב סטריינג', הרינגטון הצטרף לויסאג', עם ראסטי איגן ומידג' יור מ-Rich Kids, בילי קארי מאולטראווקס, ובארי אדמסון, ג'ון מק'ג'וך ודייב פורמולה מ-Magazine. בשנת 1978 הקליטו קאבר לשיר In the year 2525 (במקור של זאגר ואוונס משנת 1969). מלכתחילה ויסאג' קמה כפרויקט צדדי מבוסס אולפן. בשנת 1979 הם חתמו על חוזה בחברת Radar Records והוציאו את הסינגל הראשון שלהם "Tar". הסינגל לא זכה להצלחה, אבל בשנה שלאחר מכן, סטריינג' הופיע בסרטון בשיר של דייוויד בואי, "Ashes to Ashes", שיר שעזר לתנועת ה- New Romantics המתפתחת להגיע למיינסטרים. מאוחר יותר באותה שנה, ויסאג' חתמו על חוזה תקליטים חדש עם חברת התקליטים פולידור רקורדס והוציאו את הסינגל השני שלהם, "Fade to Grey". הסינגל היה מהמובילים בבריטניה ובכמה מדינות אחרות באירופה, והגיע למקום הראשון בגרמניה המערבית ובשווייץ. בתור הפנים הציבוריות של הלהקה, סטריינג' זכה לככב בבריטניה ובחלקים אחרים באירופה. ויסאג' נהנתה מרצף של להיטים - סינגלים ושני אלבומים, לפני שאכזבות מסחריות מאוחרות יותר הובילו להתפרקותם ב-1985, עד שהלהקה הוקמה מחדש בשנות ה-2000.
לאחר הפירוק של ויסאג', סטיב סטריינג' הקים את להקת Strange Cruise קצרת הימים עם וונדי וו (לשעבר מה-The Photos). הלהקה חתמה ב-EMI רקורדס והוציאה שני סינגלים ואלבום ב-1986, אם כי לא הצליחה להשיג הצלחה.
סטריינג' הופיע משנת 2002 במחזמר הבימתי טאבו של בוי ג'ורג' , ששיקף את סצנת המועדונים הלונדונית של אמצע שנות ה-80.
חיים אישיים

סטיב סטריינג' היה ביסקסואל, והיו לו מערכות יחסים עם גברים ונשים.
במשך שנים רבות, סטריינג' היה מכור להרואין. בשנים מאוחרות יותר הוא סבל מהתמוטטות עצבים, ובנובמבר 1999 הוא נעצר על גניבה מחנות, הוא נתפס כשהוא גונב בובת טלטאביז עבור אחיינו. בבית המשפט הוא נמצא אשם ונידון לשלושה חודשי מאסר על תנאי. התקשורת הבריטית פרסמה את המקרה של כוכב פופ שנקלע לתקופות קשות.
בשנת 2002, סטריינג' פרסם את האוטוביוגרפיה שלו, Blitzed!, שבה דיבר בפתיחות על הקריירה שלו, ההתמכרות שלו להרואין, התמוטטות העצבים שלו, המיניות שלו וניסיונותיו להחזיר את חייו יחדיו.
ב-12 בפברואר 2015 סטריינג' לקה בהתקף לב, בגיל 55, בהיותו בשארם א-שייח' שבמצרים. הוא מת מאוחר יותר באותו יום בבית החולים.
הערות שוליים

↑  "Strange but true". The Guardian. London. 18 במאי 2000. {{cite news}}:  (עזרה)
↑  כוכב שנות ה-80 הזמר סטיב סטריינג' מת, באתר ynet, 13 בפברואר 2015
| --- | --- |
בקרת זהויות :  BNE: XX1130045  BnF: cb14230396c (data)  GND: 124564755  ISNI: 0000 0000 8104 8305  LCCN: nb90083852  MusicBrainz: f6492d76-1820-4898-8e25-64b44f27f8aa  NTA: 070447977  SUDOC: 158361210  VIAF: 25539870   WorldCat (עם VIAF): 25539870
עלי כרכי

| --- | --- |

 לידה:  10 במאי 1962 או 25 בפברואר 1967 עין בוסוואר, א-נבטיה, לבנון
 נהרג:  27 בספטמבר 2024 רובע הדאחייה, ביירות, לבנון
 מדינה:  לבנון לבנון   גינאה גינאה
 כינוי:  אל-חאג' אבו אל-פדל, מוחמד כרכי
 השתייכות:  חזבאללה חזבאללה
 תקופת הפעילות:  1982–2024 (כ־42 שנים)
 פעולות ומבצעים
 מלחמת לבנון השנייה  החזית הצפונית במלחמת חרבות ברזל  מלחמת האזרחים בלבנון 
 
עלי כּרכּי (בערבית: علي كركي; 10 במאי 1962 או 25 בפברואר 1967 – 27 בספטמבר 2024; לעיתים נכתב עלי קארקי) היה מפקד החזית הדרומית של ארגון הטרור חזבאללה. לאחר ההתנקשות באבראהים עקיל נחשב לשלישי בחשיבותו בחזבאללה, כאשר ירש אותו יחד עם טלאל חמיה בפיקוד על מערך המבצעים ובהובלת המערכה נגד ישראל בחזית הצפונית במלחמת חרבות ברזל. נהרג ב-27 בספטמבר 2024 במהלך מבצע סדר חדש.
ביוגרפיה

עלי כרכי נולד ב־10 במאי 1962 או ב־25 בפברואר 1967 בכפר עין בוסוואר במחוז א-נבטיה שבדרום לבנון. הוא למד באוניברסיטה בלבנון ולאחר מכן הצטרף לשורות ארגון הטרור "חזבאללה" במהלך מלחמת האזרחים בלבנון והיה ממייסדיו. על פי חזבאללה הוא היה מהמפקדים על הקרבות בבירות נגד ישראל במלחמת לבנון הראשונה ולאחריה הוא תכנן ופיקד על מבצעים ופיגועי התאבדות של חזבאללה נגד צה"ל, כולל אסון צור הראשון. לאחר נסיגת צה"ל לרצועת הביטחון ב-1985 הוא הקים התארגנויות של חזבאללה באזור הגבול. עד 1996 היה אחראי על אזור דרום לבנון, ותכנן ופיקד על מבצעים רבים של חזבאללה בזמן המערכה ברצועת הביטחון עד לנסיגת צה"ל מלבנון, בין היתר שימש כמפקד במבצע דין וחשבון ובמבצע ענבי זעם. מאז הוא מילא תפקיד במספר עימותים צבאיים עם ישראל, לרבות במלחמת לבנון השנייה. כרכי תכנן ופיקד על פעולות נגד קבוצות תכפיריות. מאז 2008 שימש כיועץ צבאי למזכ"ל הארגון חסן נסראללה. הוא פיקד על חזית הדרום של הארגון, שכוללת את היחידות המרחביות נַסר, עזיז ובַּדר, כולל במלחמת חרבות ברזל.
כרכי היה חבר במועצת השורא המרכזית וכן במועצת הג'יהאד, המפקדה העליונה של חזבאללה, מאז הקמתה. הוא נחשב לארכיטקט של האסטרטגיות הצבאיות של חזבאללה, שכן הוא פיתח את יכולות הלחימה של הארגון, כולל שימוש בנשק מתקדם וטקטיקות לוחמה שונות. לכרכי היו קשרים הדוקים עם איראן, והוא נחשב לחלק מרשת רחבה של שיתוף פעולה בין חזבאללה למעצמות אזוריות אחרות ב"ציר ההתנגדות".
בשנת 2019 הטילה מחלקת האוצר של ארצות הברית סנקציות על כרכי, מוחמד חיידר אבראהים עקיל ופואד שוכר, עקב פעילות הטרור שלהם במסגרת הארגון, וכרכי הוכנס לרשימה של מחבלים עולמיים שהוכרזו באופן מיוחד בארצות הברית.
ביוגרפיה > במלחמת חרבות ברזל

בפברואר 2024 ניסתה ישראל להתנקש בחייו בהפצצת מכונית בעיר א-נבטיה, אך הוא לא היה במכונית היעד. לאחר ההתנקשות בפואד שוכר ובאבראהים עקיל, ירשו את מקומם כרכי וטלאל חמיה.

ב-23 בספטמבר 2024 ניסה חיל האוויר הישראלי להרוג אותו בסיכול ממוקד כשהיה בדירה באזור ביר אל-עבד ברובע הדאחייה בביירות, אך לפי דיווחים לבנוניים, הוא נפצע ולא נהרג. חזבאללה טען כי כרכי חי. עוד דווח כי התקיפה כוונה אל אחת הקומות בבניין, מעל הקרקע, שם סברו שכרכי נמצא. כדי לצמצם את היקף הנזק מסביב ולמעט בנפגעים בלתי מעורבים, מטוסי קרב הטילו מספר חימושים קטנים יחסית, שפגעו באופן ממוקד באותה קומה, מבלי להקריס את הבניין כולו.
ב-27 בספטמבר 2024 יצא חיל האוויר הישראלי למבצע סדר חדש, שהיה חלק ממבצע רחב יותר – מבצע חיצי הצפון, שבו תקף ב-83 פצצות של טונה כל אחת את המפקדה המרכזית של חזבאללה בביירות. בתקיפה נהרגו מזכ"ל הארגון חסן נסראללה, כרכי, וכ-20 מחבלי חזבאללה נוספים, חלקם בכירים.
ראו גם

סיכולים ממוקדים במלחמת חרבות ברזל
הערות שוליים

1 2 3  من هو علي كركي القيادي البارز في حزب الله الذي استهدفته إسرائيل في غارة جنوب بيروت؟, France 24, ‏24 בספטמבר 2024 (בערבית)
1 2 3 4  Sanctions List Search, Ali KARAKI, ofac (באנגלית)
1 2  Designation of Ali Karaki as a Specially Designated Global Terrorist, casetext, ‏19 September 2019 (באנגלית)
1 2 3 4 5  פוסט, ביישום טלגרם, 30 בספטמבר 2024
نبذة عن القيادي الشهيد في حزب الله الحاج 'علي كركي', قناة العالم, ‏30.9.2024 (בערבית)
↑  אלון בן דוד, רשימת חיסול: הפגיעה בחמאס ובחיזבאללה - ומי עדיין שרד?, באתר חדשות 13, 30 ביולי 2024
1 2  ספיר ליפקין, ‏אחרי חיסול איבראהים עקיל: בכירי חיזבאללה שנותרו - ושדרת הפיקוד שחוסלה, באתר ‏מאקו‏, 20 בספטמבר 2024
↑  "الحدث": علي كركي هو المسؤول العسكري رقم 3 في "حزب الله ", LebanonFiles, ‏23 בספטמבר 2024
1 2  ליאור בן ארי, דיווח: 2 בכירי חיזבאללה יובילו את מערך המבצעים של הארגון, לאחר חיסול עקיל, באתר ynet, 21 בספטמבר 2024
↑  Hezbollah's General Staff – The Jihad Council and its main subordinate units - Alma Research and Education Center, Alma Research and Education Center, ‏27 בנובמבר 2023
↑  محمود مجادلة, محاولة اغتيال علي كركي: من هو القائد في حزب الله المستهدف في غارة بيروت؟, ‏23 בספטמבר 2024
↑  US sanctions leaders in terror groups Hamas, Hezbollah, Palestinian Islamic Jihad, jns, ‏10 September 2019 (באנגלית)
↑  الجيش الإسرائيلي يعلن تنفيذ غارة دقيقة في بيروت وأنباء عن استهدافها قياديا كبيرا في حزب الله, RT, ‏23 בספטמבר 2024
↑  هآرتس: علي كركي قائد الجبهة الجنوبية في حزب الله هو المستهدف في بيروت, LBCI Lebanon, ‏23 בספטמבר 2024
↑  אלישע בן קימון וליאור בן ארי, ניסיון החיסול בביירות: היעד הוא עלי כרכי, מפקד חזית הדרום של חיזבאללה, באתר ynet, 23 בספטמבר 2024
↑  ליאור בן ארי, דיווח ערבי: "עלי כרכי חוסל בתקיפה בדאחייה", באתר ynet, 23 בספטמבר 2024
↑  צה"ל תקף בדאחייה, חיזבאללה: עלי כרכי לא חוסל, באתר ynet, 23 בספטמבר 2024
↑  מבצע "חיצי צפון": תגובות בלבנון ומשמעויות, באתר מרכז המידע למודיעין ולטרור, 26 בספטמבר 2024
↑  לילך שובל, בישראל מאשרים: בכיר חיזבאללה עלי כרכי לא חוסל - זהו ההסבר של גורמי הביטחון, באתר ישראל היום, 24 בספטמבר 2024
↑  בישראל מעריכים: בכיר חיזבאללה נפצע בתקיפה בדאחייה, באתר ערוץ 7, 24 בספטמבר 2024
↑  לא רק נסראללה: מי אתה עלי כרכי, מפקד חזית דרום לבנון בחיזבאללה, שחוסל בדאחייה?, באתר ישראל היום, 28 בספטמבר 2024
↑   20 מחבלים חוסלו לצד נסראללה, אלה הבכירים שביניהם, באתר צה"ל, 29 בספטמבר 2024